เรื่องร้องเรียน (ความปลอดภัย,ถนน,ร้องเรียน) วันที่ 2023-10-03 06:28:43 — แขวงทุ่งพญาไท เขตราชเทวี จังหวัดกรุงเทพมหานคร
ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660040760

ขอให้ดำเนินการซ่อมแซมถนนชำรุดเป็นหลุมเป็นบ่อบริเวณสี่แยก (ไม่ทราบชื่อ) เขตราชเทวี กรุงเทพมหานคร จุดสังเกต สี่แยกดังกล่าวจะเป็นช่วงถนนศรีอยุธยาตัดกับถนนราชปรารภ เลยจากโรงเรียนศรีอยุธยามาประมาณ 500 เมตร จะพบสี่แยกดังกล่าว เนื่องจากผู้ร้องแจ้งว่า บริเวณช่วงหัวมุมแยกของสี่แยกนั้น ถนนจะมีสภาพชำรุดเป็นหลุมเป็นบ่อ โดยหลุมมีขนาดใหญ่จำนวนหลายหลุม ทางหน่วยงานได้มีการซ่อมแซมชั่วคราวโดยมีการนำยางแอสฟัลต์ (ยางมะตอย) และแผ่นเหล็กมาปิด แต่ผ่านไปไม่กี่วันสภาพถนนก็จะกลับมาชำรุดอีก (ซ่อม 2 วัน 3 วันกลับมาชำรุด) ลักษณะเป็นถนนทรุดตลอดเวลา โดยเมื่อวันที่ 30 กันยายน 2566 ผู้ร้องเห็นว่าหน่วยงานมาซ่อมแซม แต่เมื่อเกิดฝนตก ทำให้วันที่ 1 ตุลาคม 2566 ถนนกลับมาชำรุดอีก ลักษณะถนนทรุดตลอดเวลาเป็นเรื้อรังแก้ไม่หาย ซึ่งสุ่มเสี่ยงให้เกิดอันตรายต่อผู้ใช้เส้นทาง อีกทั้งหลุมที่มีขนาดใหญ่ทำให้ไปกระแทกช่วงล่างของรถส่งผลให้รถชำรุดได้  เบื้องต้นประสบปัญหามาเป็นระยะเวลาประมาณ 3-4 เดือนแล้ว ประสงค์ให้หน่วยงานที่เกี่ยวข้องดำเนินการซ่อมแซมถนนชำรุดเป็นหลุมเป็นบ่อบริเวณสี่แยกโดยให้ดำเนินการซ่อมแซมให้มีสภาพดีโดยถาวร เพื่อเป็นการบรรเทาความเดือดร้อนแก่ผู้ขับขี่และผู้ใช้เส้นทางต่อไป 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata